Diari Oficial de la Generalitat Valenciana


Sumari del DOGV 6195, del 29-01-2010 (2010/444)

RESOLUCIÓ de 18 de gener de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'addenda de l'any 2009 al conveni marc de col·laboració entre el Ministeri d'Indústria, Turisme i Comerç i la Generalitat per al desplegament dels distints programes proposats en l'àmbit del Pla Avança.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6195

Data del DOGV
:   29-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/444


Data del document
:   18-01-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Justícia i Administracions Públiques
    * cooperació administrativa
    * administració central

RESOLUCIÓ de 18 de gener de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'addenda de l'any 2009 al conveni marc de col·laboració entre el Ministeri d'Indústria, Turisme i Comerç i la Generalitat per al desplegament dels distints programes proposats en l'àmbit del Pla Avança.  
 [2010/444]  
El Ministeri d'Indústria, Turisme i Comerç i la Generalitat han subscrit, després de la tramitació prèvia reglamentària, el 22 de desembre de 2009, l'addenda de l'any 2009 al conveni marc de col·laboració per al desplegament dels distints programes proposats en l'àmbit del Pla Avança.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 0058/2010, i que figura com a annex d'esta resolució.  
València, 18 de gener de 2010.- El director general del Secretariat del Consell: Ángel Mompó Romero.  
Addenda de l'any 2009 al conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desplegament dels distints programes proposats en l'àmbit del Pla Avança.  
 Madrid, 22 de desembre de 2009  
Reunits  
D'una banda, secretari d'Estat de Telecomunicacions i per a la Societat de la Informació, Francisco Ros Perán, nomenat per a eixe càrrec pel Reial Decret 562/2008, de 21 d'abril, qui actua en l'exercici de les atribucions delegades pel titular del Departament d'acord amb el que establix l'apartat segon.1) de l'Orde ITC/1332/2008, de 12 de maig, per la qual es deleguen competències del ministre d'Indústria, Turisme i Comerç i per la qual s'aproven les delegacions de competències d'altres òrgans superiors i directius del departament.  
I, de l'altra, Paula Sánchez de León Guardiola, com a consellera de Justícia i Administracions Públiques de la Generalitat de la Comunitat Valenciana, en la representació que ostenta i especialment facultada per a este acte en virtut d'Acord del Consell de 18 de desembre de 2009.  
Ambdues parts actuen en la respectiva representació que ostenten i es reconeixen recíprocament la capacitat legal necessària per a l'atorgament del present document.  
Manifesten  
I. Que el Pla Avança respon al mandat que la Comissió Europea realitza als Estats membres en el seu PLA i2010 "Una SI Europea per al creixement i l'ocupació", publicat el 31 de maig de 2005, perquè elaboren abans de final d'any, els programes de reformes nacionals on definisquen les seues prioritats per a la Societat de la Informació (SI) en línia amb les Orientacions Integrades per al Creixement i l'Ocupació adoptades per a la Comissió Europea, en abril de 2005.  
II. El Pla Avança 2005-2010, el qual en esta segona meitat d'existència rep el nom d'Avança2, comptarà en 2009 amb un pressupost d'1.500 milions d'euros.  
Avança2 té com a repte no només la dinamització de l'oferta (en gran part, ja aconseguida) sinó, fonamentalment, el foment de la demanda i l'aprofitament de l'impuls del desplegament del sector per a la consolidació d'una indústria TIC pròpia especialitzada en sectors estratègics i sempre bolcada en les PIME, en les quals se centren la major part dels esforços.  
Avança2 no sols continua apostant per la iniciativa empresarial, especialment la que duen a terme les PIME, sinó que incrementa considerablement el suport a este tipus d'empreses que esdevenen la pedra fitera del teixit empresarial espanyol.  
Avança2 continuarà l'impuls al desplegament de la Societat de la Informació amb l'extensió dels servicis públics digitals, el desplegament dels continguts digitals i dels productes i servicis TIC, orientats a la construcció de l'anomenada Internet del futur, la renovació i implantació d'infraestructures per a aconseguir la transició a la Televisió Digital Terrestre (TDT), entre altres.  
Avança2 s'estructura a través de cinc eixos d'actuació:  
- Desplegament del sector TIC (amb especial incidència en la PIME).  
- Servicis públics digitals.  
- Capacitació: ciutadans i PIME.  
- Infraestructura.  
- Confiança, seguretat i accessibilitat.  
III. Les administracions que subscriuen esta Addenda al Conveni Marc de Col·laboració firmat amb data de 27 de juliol de 2006 són competents per a exercir el desplegament de la Societat de la Informació. El Ministeri d'Indústria, Turisme i Comerç en l'àmbit de l'Estat i la Generalitat de la Comunitat Valenciana en el seu àmbit territorial:  
a. L'administració general de l'Estat en l'exercici de les competències que li atribuïx l'article 149.1.21 de la Constitució en matèria de telecomunicacions i d'acord amb la Llei 32/2003, de 3 de novembre, General de Telecomunicacions, té com a funció elaborar i difondre els programes d'utilització dels nous servicis de telecomunicacions per a la Societat de la Informació que contribuïsquen a la creació de millors condicions per al desenvolupament econòmic, social i cultural.  
b. La Conselleria de Justícia i Administracions Públiques, en l'exercici de les competències arreplegades en l'article 19 del vigent Estatut d'Autonomia de la Comunitat Valenciana, el qual atribuïx a la Generalitat, en l'àmbit de les seues competències, l'impuls d'un model de desenvolupament equitatiu, territorialment equilibrat i sostenible, basat, entre altres fonaments, en la plena integració en la societat de la informació, reconeixent, alhora, el dret d'accés dels valencians a les noves tecnologies i que la Generalitat desplegue polítiques actives que impulsen la formació, les infraestructures i la seua utilització.  
Com a corol·lari a eixe deure d'impuls i al reconeixement d'eixe dret, l'article 49.3.16a de l'Estatut d'Autonomia assenyala que la Generalitat té també competència exclusiva, sense perjuí del que disposa la legislació de desplegament de l'article 149 de la Constitució i, si fa el cas, de les bases i ordenació de l'activitat econòmica general de l'Estat, sobre el "règim de les noves tecnologies relacionades amb la societat de la informació i del coneixement".  
Que en el conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desplegament del Pla Avança es preveu la firma d'addendes anuals per a l'execució del seus objectius.  
IV. El Pla Avança es desplega mitjançant l'exercici de les esmentades competències en el grau que es considere convenient; bé a través de l'exercici d'activitats completes o actuacions complementàries a altres; sempre observant-se el règim competencial de les administracions públiques.  
V. La Generalitat de la Comunitat Valenciana ha mostrat permanentment el seu interés en el desplegament de les actuacions que promoguen la consolidació de la Societat Tecnològica i del Coneixement. Així en l'actualitat, dit objectiu es canalitza a través de la seua iniciativa estratègica AVANTIC 2004-2010, integrada pel Pla Estratègic Valencià de Telecomunicacions Avançades (PEVTA) i pel Pla Estratègic per a la Consolidació de la Societat Tecnològica i del Coneixement en la Comunitat Valenciana (PETIC), a més de tres programes horitzontals que aborden respectivament la gestió avançada del coneixement, la I+D+I en TIC i l'estructura orgànica i funcional del conjunt d'AVANTIC.  
A través dels seus programes, AVANTIC destina les seues iniciatives a la immersió tecnològica i del coneixement de la societat valenciana, dels seus ciutadans, de les pròpies administracions de la Comunitat, i de l'empresa valenciana, singularment de la PIME.   
L'evident convergència entre els objectius del Pla Avança i d'AVANTIC i el millor ús dels recursos públics, fa indefectible la col·laboració entre les administracions públiques en matèria de TIC, ja que difícilment es poden refermar els resultats en un territori concret sense el concurs, tant de financer com institucional, de tots els agents que hi despleguen actuacions i competències. Este és el sentit de la convergència sociotecnològica, sense la qual difícilment s'aconseguiran els objectius de desenvolupament, sostenibilitat i solidaritat o equitat tecnològiques TIC i del Coneixement.  
VI. Que les actuacions incloses en esta Addenda, hauran d'adreçar-se a diferents objectius en funció de l'àmbit en què s'enquadren:  
Dins de l'àmbit de Ciutadania Digital  
- Promoure la incorporació de banda ampla en noves llars especialment en el món rural. El MITiC ha posat en marxa en col·laboració amb les CC.AA. un pla de banda ampla en zones rurals i aïllades (PEBA). Encara que la disponibilitat d'infraestructures a Espanya està en uns nivells comparables als països del nostre entorn, l'ús de la banda ampla en zones rurals és molt reduït. Per tant, cal realitzar actuacions que promoguen l'ús de la banda ampla en estes zones.   
- Incrementar les infraestructures d'accés públic i gratuït per a ciutadans amb necessitats especials, per a assegurar que tots els ciutadans puguen accedir a Internet.   
- Incorporar en els seus plans de formació la formació en TIC dirigida a agents de desenvolupament local i promoure la seua contractació com a agents dinamitzadors dels centres d'accés públic i gratuït. L'actuació permetria dur a terme activitats d'alfabetització digital de manera contínua.   
- Incorporar l'accessibilitat com a condició indispensable de les actuacions que pose en marxa la Comunitat Autònoma.   
- Potenciar actuacions dirigides els centres de persones en situació de dependència mitjançant la incorporació de solucions TIC que afavorisquen la vida independent amb el criteri d'universalitat, alta qualitat i sostenibilitat en el temps.   
- Promoure la prestació de servicis que incloguen la formació i l'assessorament d'Internet en les llars.   
- Difusió i divulgació, mitjançant campanyes adequades, dels avantatges d'utilització d'Internet de banda ampla, i de les ferramentes disponibles per a finançar l'adquisició d'equipament informàtic.   
- Projectes i accions encaminats a la creació de plataformes d'informació, coneixement i servicis que faciliten, de forma ràpida i eficient, la posada en marxa i operació de centres de resposta davant d'incidents de seguretat.  
A estos projectes podran ser incorporats plans de formació i d'assessorament de qualitat en els processos de posada en marxa.  
Dins de l'àmbit d'administració electrònica  
- Servicis i aplicacions d'administració electrònica. Estos projectes podran complementar o reforçar les actuacions que executa el Ministeri d'Indústria, Turisme i Comerç dins de l'àmbit local i autonòmic, en els aspectes següents:   
1. Projectes d'implantació de ferramentes o solucions tecnològiques per a la modernització de la gestió interna de l'administració local i autonòmica, que incloguen actuacions de formació del personal en l'ús i maneig de les tecnologies.  
2. Actuacions dirigides a millorar la interacció dels servicis públics amb els ciutadans a través de la incorporació de les tecnologies de la informació i les comunicacions (TIC).  
3. Projectes d'implantació d'aplicacions que faciliten la interoperabilitat entre administracions públiques.  
- Servicis digitals dirigits a ciutadans i empreses de l'entorn local i autonòmic:  
Projectes que, a través de l'ús de les tecnologies de la informació i les comunicacions, estiguen dirigits a millorar els servicis públics preferentment en els aspectes següents: comerç electrònic, teleassistència, servicis relacionats amb la cultura, turisme i oci i, servicis orientats a afavorir l'accessibilitat de col·lectius amb necessitats especials.  
L'import total assignat a estos projectes no podrà superar el 40% de la quantia total conjunta de l'Addenda.  
Dins de l'àmbit de la PIME digital:  
- Caracterització de la situació de les PIMES en un sector i/o ubicació geogràfica concreta respecte al seu grau de digitalització per mitjà de la realització d'estudis de diagnòstic tecnològic apropiats.  
- Implantació en les PIMES de solucions TIC (aplicacions o servicis) disponibles en el mercat, de caràcter sectorial o horitzontal, orientats a la millora del grau de digitalització de les PIMES participants, emmarcats en els nivells i paràmetres definits en el concepte de caracterització de la PIME digital.  
- Utilització dels prescriptors pròxims a les PIMES per a aconseguir la introducció de les TIC i solucions de negoci basades en elles, orientats a la millora del grau de digitalització de les PIMES que s'hi relacionen.   
- La incorporació de la factura electrònica en els processos de la gestió administrativa suposa una oportunitat per a avançar en la modernització i informatització de les diferents entitats i, així, progressar en l'eficiència en costos, la millora de la competitivitat i l'augment de productivitat per a empresaris, professionals i la resta d'agents del mercat.  
Les Comunitats Autònomes, d'acord amb les competències que tinguen reconegudes pels seus Estatuts, podran incloure en esta Addenda les activitats que exercisquen en l'àmbit del seu territori l'objectiu de les quals siga el d'impulsar la generalització de l'ús de la factura electrònica.  
- Facilitar la participació efectiva de les PIMES en els mercats electrònics, inclosos els de la contractació pública, i en agrupacions empresarials innovadores entre proveïdors de servicis de TIC i PIMES.  
- Promoure la utilització de la factura electrònica i dels procediments telemàtics en les relacions de les PIMES amb les AAPP.  
- Proporcionar assessorament personalitzat a la PIME en l'ús de les TIC per a la millora dels seus processos empresarials, mitjançant l'elaboració de diagnòstics i plans de millora.  
En virtut del susdit i amb la finalitat de concretar esta col·laboració, les parts acorden la subscripció d'esta Addenda, la qual es regix pels acords següents:  
Acords  
Primer. Objecte  
L'objecte d'esta Addenda és determinar les condicions de cooperació, col·laboració i cofinançament entre el Ministeri d'Indústria, Turisme i Comerç i la Generalitat de la Comunitat Valenciana per al desplegament de les activitats en el marc del Pla Avança, les quals es concreten en l'execució de les activitats i programes detallats en l'annex d'esta Addenda.  
Segon. Compromisos de la Secretaria d'Estat de Telecomunicacions i per a la Societat de la Informació  
La Secretaria d'Estat de Telecomunicacions i per a la Societat de la Informació per la present Addenda es compromet a realitzar les accions següents:  
- Aportar les quanties econòmiques arreplegades en l'apartat cinqué.  
- Proposar el marc d'actuació en què es desplegaran les mesures executades per les Comunitats Autònomes en compliment del programa.  
- L'oficina tècnica per al seguiment i anàlisi de totes les activitats que s'exercisquen en el marc de l'exercici del Pla Avança.  
- Participació de representants del MITiC en les activitats de difusió, divulgació i màrqueting de l'Addenda en la Comunitat Valenciana a petició de la Generalitat.  
- Gestionar la pàgina web del Pla Avança (www.planavanza.es) la qual conté les accions dutes a terme per les Comunitats Autònomes, els seus resultats i l'anàlisi del seu impacte.  
Tercer. Compromisos de la Comunitat Autònoma  
La Generalitat de la Comunitat Valenciana es compromet per la present Addenda a realitzar les accions següents:  
- Aportar les quanties econòmiques arreplegades en l'apartat cinqué.  
- Executar les actuacions descrites en el document annex de la present Addenda.  
- Les activitats de difusió i divulgació de l'Addenda en la pròpia Comunitat. Podrà comptar per a això amb la participació i col·laboració de representants del MITiC.  
- En totes les mesures que s'executen en l'àmbit d'esta Addenda, així com en les actuacions i projectes que es realitzen, haurà de fer-se esment exprés del cofinançament i col·laboració entre el MITiC i la Comunitat Autònoma. Així mateix, la Comunitat Autònoma informarà els beneficiaris que les actuacions i projectes executats compten amb finançament del MITiC.  
El logotip del MITiC, del Pla Avança i de FEDER, si fa el cas, i l'adreça de la pàgina web del Pla Avança hauran d'exhibir-se en totes les activitats i actes que s'hi realitzen per al desplegament d'esta Addenda.   
Quart. Gestió i execució  
La gestió del desplegament e l'Addenda al Conveni Marc de Col·laboració subscrit entre Ministeri d'Indústria, Turisme i Comerç i la Generalitat de la Comunitat Valenciana, amb data 27 de juliol de 2006, per al desplegament del Pla Avança i l'execució de les accions necessàries per a dur a terme l'objecte definit en l'apartat ú s'ajustaran a la regulació establida en el precitat Conveni Marc.  
En particular,  
- La Generalitat de la Comunitat Valenciana podrà executar els compromisos que adquirix en virtut d'esta Addenda, directament o a través d'un ens de dret públic o una empresa pública de la Comunitat Valenciana. Les comandes de gestió que puga realitzar la Generalitat de la Comunitat Valenciana per a l'execució dels compromisos anteriors hauran de complir el que estipula l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o el que disposa la Llei 30/2007, de 30 d'octubre, de Contractes del Sector Públic i legislació complementària, segons s'escaiga.   
- Els contractes que s'establisquen en l'àmbit d'esta Addenda per la Generalitat de la Comunitat Valenciana o per part d'un ens de dret públic o una empresa pública de la Comunitat Valenciana, hauran de subjectar-se al que disposa la Llei de Contractes del Sector Públic i la seua legislació complementària.  
- Les ajudes que es concedisquen a l'empara d'esta Addenda, per qualsevol procediment en vigor legalment establit, seguiran el que establix el marc de la Llei 38/2003, de 17 de novembre, General de Subvencions i Reial Decret 887/2006, de 21 de juliol, pel qual s'aprova el reglament que la desplega i la normativa autonòmica reguladora de les subvencions, si fa el cas.  
Cinqué. Finançament  
El finançament de les actuacions per a l'any 2009, es distribuirà entre les administracions firmants, de la manera següent:  
  
El Ministeri d'Indústria, Turisme i Comerç transferirà a la Generalitat de la Comunitat Valenciana, a la firma de la present Addenda, els fons de cofinançament corresponent, 1.436.893 €, amb càrrec a la partida pressupostària 34.64.249N.761 dels Pressupostos Generals de l'Estat per a l'any 2009.  
La Generalitat de la Comunitat Valenciana aportarà la seua part de finançament, 1.436.893 €, amb càrrec a les aplicacions pressupostàries i números de projecte següents, dels seus pressupostos per a l'exercici 2009: 94.47.27.418.37.5 T4325000, 14.02.72.160.75.6 T7081000; 19.05.28.142.99.5 T7083000; 78.57.04.717.35.1 T7087000; 86.21.96.634.30.0 DI400039.  
Per a realitzar la justificació d'estos imports en el període corresponent, el MITiC podrà demanar totes les factures, justificants de pagament i qualsevol altra documentació que crega oportuna.  
Este finançament és compatible amb altres subvencions, ajudes, ingressos o recursos per a la mateixa finalitat procedents de qualssevol administracions o ens públics o privats, nacionals, de la Unió Europea o d'organismes internacionals.  
Sisé. Competències de la Comissió Bilateral   
La Comissió Bilateral definida en la clàusula setena del Conveni Marc de Col·laboració firmat té entre les seues competències resoldre els problemes d'interpretació i compliment que puguen suscitar-se, així com precisar, detallar o determinar l'abast de les activitats tècniques que conformen les actuacions a realitzar i que no estigueren descrites i detallades en el present annex.  
Igualment, correspon a la Comissió el control i seguiment de les actuacions, la supervisió i aprovació dels informes de progrés de les activitats i dels estats de despeses, així com de la justificació documental que la Generalitat de la Comunitat Valenciana presente, tot el qual haurà de quedar reflectit en les actes corresponents.  
Seté. Duració  
Esta Addenda entrarà en vigor des de la data de la seua firma i finalitzarà el 31 de desembre de 2010.  
Este termini podrà ser prorrogat per períodes anuals per Acord exprés de totes les parts mitjançant les oportunes addendes de pròrroga.  
Les esmentades pròrrogues estaran supeditades que el termini de vigència del Conveni Marc haja sigut al seu torn prorrogat.  
Vuité. Règim jurídic i qüestions litigioses  
La present Addenda té caràcter administratiu i es considera inclosa en l'article 4.1 c) de la Llei de Contractes del Sector Públic, quedant fora del seu àmbit d'aplicació, sense perjuí de l'aplicació dels principis i criteris de l'esmentada Llei per a resoldre els dubtes i llacunes que puguen presentar-se i es regirà per les seues pròpies clàusules i, supletòriament, per les normes generals del dret administratiu.   
El règim jurídic aplicable a la present addenda és l'establit en el títol primer de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La resolució de les controvèrsies que puguen plantejar-se sobre la interpretació i l'execució d'esta Addenda, hauran de solucionar-se per acord mutu entre les parts, al si de la Comissió bilateral del conveni marc.  
Si no s'hi poguera arribar a cap acord, les possibles controvèrsies s'haurien de resoldre d'acord amb l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Novena. Causes de resolució i efectes  
La present Addenda es podrà resoldre per mutu acord de les parts firmants o per decisió unilateral quan hi hagen causes excepcionals i justificades que obstaculitzen o dificulten el compliment de les estipulacions que constituïsquen el seu contingut, prèvia denúncia amb un termini de dos mesos d'antelació.  
En el cas d'extinció de l'Addenda per les causes indicades anteriorment o per l'expiració del termini de vigència, es realitzarà la liquidació econòmica i administrativa de les obligacions contretes fins al moment, sense interrompre les actuacions que s'estiguen executant fins a la seua completa finalització.  
I, en prova de conformitat, es firma la present Addenda per duplicat i a un únic efecte en el lloc i la data indicats en l'encapçalament.  
El secretari d'Estat de Telecomunicacions i per a la Societat de la Informació  
Francisco Ros Perán  
La Consellera de Justícia i Administracions Públiques   
Paula Sánchez de León Guardiola  
ANNEX  
Descripció de les actuacions  
Actuació 1. Ciutadania digital: promoció i capacitació i accessibilitat  
1. Descripció i objectius que pretén aconseguir la realització de l'actuació  
L'actuació té com a objectiu fomentar la capacitació en matèria TIC i la promoció de les noves tecnologies, així com afavorir l'acesibilidad a Internet a col·lectius o persones físiques amb discapacitats.  
Podrà incloure un conjunt d'activitats, entre les quals cal destacar:  
- Formació i capacitació en TIC dirigits a la ciutadania (projecte Internauta o altres d'anàloga significació), en especial, a les persones i sectors socials amb més barreres d'accés a la Societat de la Informació i del Coneixement; així com els programes i accions que es realitzen en l'aplicació pràctica i les inversions en maquinari o programari a l'efecte.  
- Promoció de continguts digitals i en Internet, així com iniciatives que incentiven l'accés a Internet de qualitat i en condicions d'igualtat.  
- Activitats que exercisca la Fundació OVSI a través de l'Observatori de la Societat Tecnològica i del Coneixement de la Comunitat Valenciana, dins la Unitat Centre Valencià per a la Societat de la Informació (CEVALSI), inclosa de manera especial la realització d'estudis de percepció i satisfacció ciutadana sobre la qualitat dels servicis públics prestats per la Generalitat o altres administracions.  
- La convocatòria pública d'ajudes econòmiques per a facilitar i promoure la plena accessibilitat a la Societat de la Informació a persones físiques amb discapacitat.  
- Ajudes econòmiques a entitats sense finalitats lucratives representatives de persones amb discapacitat, per a facilitar i promoure l'accés d'estes a la Societat de la Informació.  
- El suport econòmic a l'organització i celebració de la Campus Party 2009 a la ciutat de València  
- Les actuacions d'informació, promoció, difusió o comunicació, sempre que es troben directament vinculades a qualsevol de les activitats assenyalades en els anteriors paràgrafs.  
2. Mesurament amb indicadors al final de la realització  
- Alumnes, cursos i aules de formació i capacitació en TIC.  
- Informes de la Societat de la Informació (Infobaròmetres).  
- Convenis amb entitats representatives de persones amb discapacitat.  
- Quantia, nombre i tipologia de les ajudes a discapacitats (persones físiques i associacions sense finalitats lucratives.  
- El nombre de participants i la infraestructura desplegada, així com els seminaris, conferències o activitats realitzats i l'impacte en els mitjans de comunicació aconseguit per la Campus Party 2009.  
- Les activitats de promoció, difusió o comunicació dutes a terme.  
3. Aportacions econòmiques o accions complementàries  
  
4. Justificació de les inversions i el seu termini  
  
5. Delegat responsable de la coordinació i seguiment de l'actuació  
Luis Javier Santamaría Ruiz, director general de Modernització de la Secretaria Autonòmica d'Administracions Públiques de la Conselleria de Justícia i Administracions Públiques de la Generalitat.  
Actuació 2. Ciutadania digital: inclusió i participació de la societat civil  
1. Descripció i objectius que pretén aconseguir la realització de l'actuació  
L'actuació pretén promoure l'ús de les TIC per a facilitar la inclusió de col·lectius en risc d'exclusió o en circumstàncies especials (víctimes del delicte, violència de gènere, immigrants, etc). Així mateix, es pretén enfortir el teixit associatiu, universitari i col·legis professionals per a l'ús i promoció de les TIC.  
L'actuació es realitzarà mitjançant Convenis de Col·laboració o Acords amb els col·lectius afectats, sense perjuí d'altres actuacions que puguen executar-se per la Generalitat Valenciana.  
2. Mesurament amb indicadors al final de la realització  
- Convenis o Acords aconseguits  
- Col·lectius i associacions destinatàries  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris a esta finalitat.   
3. Aportacions econòmiques o accions complementàries  
  
4. Justificació de les inversions i el seu termini  
  
5. Delegat responsable de la coordinació i seguiment de l'actuació  
Luis Javier Santamaría Ruiz, director general de Modernització de la Secretaria Autonòmica d'Administracions Públiques de la Conselleria de Justícia i Administracions Públiques de la Generalitat.  
Actuació 3. Pime digital  
1. Descripció i objectius que pretén aconseguir la realització de l'actuació  
A fi d'afavorir el negoci electrònic i la competitivitat de les PIME, amb l'ús les TIC, es proposa la convocatòria d'ajudes per a PIMES de la Comunitat Valenciana, que podran contemplar:  
- L'adopció, adaptació o desplegament de solucions o plataformes de negoci electrònic que, de manera especial, incorporen la facturació electrònica.  
- L'adopció i implantació d'infraestructures, tecnologies i servicis TIC entre les PIMES i els treballadors autònoms.  
2. Mesurament amb indicadors al final de la realització  
A través de la convocatòria de les subvencions, així com de la seua tramitació, gestió i de la corresponent resolució d'adjudicació (nombre i quantia de les ajudes concedides)  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a esta finalitat.  
3. Aportacions econòmiques o accions complementàries  
  
4. Justificació de les inversions i el seu termini  
  
5. Delegat responsable de la coordinació i seguiment de l'actuació  
Luis Javier Santamaría Ruiz, director general de Modernització de la Secretaria Autonòmica d'Administracions Públiques de la Conselleria de Justícia i Administracions Públiques de la Generalitat.  
Actuació 4. Servicis i aplicacions digitals per a l'administració local  
1. Descripció i objectius que pretén aconseguir la realització de l'actuació  
La Llei 11/2007 d'Accés Electrònic dels Ciutadans als Servicis Públics té un doble objectiu:  
a) Reconéixer els drets dels ciutadans a relacionar-se amb les administracions públiques per mitjans electrònics i, com a conseqüència,  
b) Obligar les administracions públiques a modernitzar-se per a garantir els drets dels ciutadans.  
En este marc, la Generalitat, les tres diputacions provincials de la Comunitat Valenciana i la Federació Valenciana de Municipis i Províncies han iniciat el Projecte de creació d'una Plataforma d'Administració Electrònica per a les administracions locals.  
Els objectius de la plataforma són:  
- Aconseguir una administració pública valenciana coordinada, cohesionada, interrelacionada i interoperable.  
- Major eficiència en els servicis de cara als ciutadans als quals atén.  
La plataforma compta ja amb finançament procedent de l'Addenda Ciutats Digitals del Pla Avança.   
Es pretén ara ampliar els servicis públics digitals que esta oferix i realitzar activitats de comunicació i promoció.   
2. Mesurament amb indicadors al final de la realització  
- Tipus, característiques i servicis oferits per la plataforma.  
- Activitats de comunicació i promoció.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per esta finalitat.  
3. Aportacions econòmiques o accions complementàries  
  
4. Justificació de les inversions i el seu termini  
  
5. Delegat responsable de la coordinació i seguiment de l'actuació  
Luis Javier Santamaría Ruiz, director general de Modernització de la Secretaria Autonòmica d'Administracions Públiques de la Conselleria de Justícia i Administracions Públiques de la Generalitat.  
Actuació 5. Servicis i aplicacions digitals de l'administració autonòmica  
1. Descripció i objectius que pretén aconseguir la realització de l'actuació  
L'objectiu d'esta actuació és el d'utilitzar ferramentes o solucions tecnològiques per a millorar la interacció dels servicis públics de la Generalitat amb els ciutadans, així com per a la modernització de la gestió interna de l'administració autonòmica.  
Per a això, la Generalitat disposa dels instruments següents:  
a) Sistema Integral Multicanal d'Atenció al Ciutadà (SIMAC)  
SIMAC és un projecte de transformació del Sistema d'Atenció al Ciutadà i d'implantació de l'administració electrònica a la Generalitat, que contempla el desplegament d'una nova plataforma tecnològica amb l'objectiu d'aconseguir una gestió integral i única de la informació, tot facilitant la prestació d'un servici homogeni i de qualitat a través de distints canals.  
Així mateix, SIMAC ha suposat la implantació en tots els departaments de la Generalitat dels distints components tecnològics necessaris per a facilitar l'assoliment de nous servicis electrònics, així com el desplegament i la posada en marxa d'una sèrie de processos orientats a millorar l'eficàcia i l'eficiència dels distints departaments implicats en la prestació dels servicis.  
b) Centre de Telecomunicacions de la Generalitat (CETESI)  
CETESI oferix suport TIC als distints departaments i entitats dependents de la Generalitat, utilitz recursos humans i tècnics de forma centralitzada o compartida de manera que puguen ser optimitzats tant aquells, com els béns i servicis que s'oferisquen i presten. CETESI constituïx una important infraestructura de servicis per a tota l'administració, i facilita la millora en la prestació dels servicis d'esta als ciutadans, a les PIME i a altres administracions.  
L'actuació que ací es contempla inclou les activitats i l'esforç econòmic que suposa la incorporació d'este nou model de prestació de servicis de la Generalitat durant l'exercici 2009.  
2. Mesurament amb indicadors al final de la realització  
En relació a SIMAC:  
- Nombre d'usuaris   
- Tràmits o servicis de la Generalitat descargables  
- Formularis disponibles  
- Servicis en la plataforma de tramitació  
En relació a CETESI   
Infraestructures i servicis gestionats (incidències ateses, servidors allotjats en el CPD; servidors gestionats, llocs de treball atesos; equips de comunicacions; seus de veu gestionades; auditories anuals; projectes atesos.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a esta finalitat.  
3. Aportacions econòmiques o accions complementàries  
  
4. Justificació de les inversions i el seu termini  
  
5. Delegat responsable de la coordinació i seguiment de l'actuació  
Luis Javier Santamaría Ruiz, director general de Modernització de la Secretaria Autonòmica d'Administracions Públiques de la Conselleria de Justícia i Administracions Públiques de la Generalitat.  
Actuació 6. Suport a la gestió.  
1. Descripció i objectius que pretén aconseguir la realització de l'actuació  
Assistència als òrgans administratius de la Generalitat de la Comunitat Valenciana encarregats de l'execució de les mesures incloses en esta Addenda, així com activitats de comunicació i difusió.  
Mesurament amb indicadors al final de la realització   
- Realització de les tasques d'assistència.  
- Activitats de comunicació i difusió.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per esta finalitat.   
2. Aportacions econòmiques o accions complementàries  
  
3. Justificació de les inversions i el seu termini  
  
4. Delegat responsable de la coordinació i seguiment de l'Actuació  
Luis Javier Santamaría Ruiz, director general de Modernització de la Secretaria Autonòmica d'Administracions Públiques de la Conselleria de Justícia i Administracions Públiques de la Generalitat.